钦定古今图书集成/历象汇编/历法典/第086卷 > 《新法历书二》 > 图
## 钦定古今图书集成/历象汇编/历法典/第086卷 > 《新法历书二》 > 图

角为直角馀皆锐角也如图乙戊丙形内设戊为直角乙丙皆钝角即其对形乙甲丙内得甲为直角乙丙皆锐角也又丁丙戊形内设丙为锐角戊直角丁钝角即其对形为丁己戊而戊角独直丁己皆锐角论斜角形如三角总为锐

角，必对形独存一锐角，馀皆钝角也。设乙甲丙形内
甲为锐角，即得对形乙戊丙内戊亦为锐角，乙丙皆
钝角。如三角总为钝角，乃对形反存一钝角，馀皆锐
角也。设乙戊丙形内戊为钝角，即乙甲丙内甲亦钝
角。今解三角形法，多论不及，一象限之弧，即锐角之
底是也。因以斜钝角形先变为锐角形，以直角形有
一或二钝角者，亦先改为对形，则就中推求之法，与
解原形不异，即馀弧馀角之理所繇出也。今用《浑天
仪》解之，亦仿此。但先解直角形，尽之于三比法有以
先得一锐角并与各弧者，又馀锐角复并与各弧者，
又以其底同各腰，或并得二腰者，各列法如左：

任取一弧一锐角，求馀弧及馀角。

设甲乙丙三角形，内甲为直角，其底乙丙馀弧即腰，
则乙与丙皆锐角也。先设得乙丙直角之底弧及乙
角，欲求馀尽，解本三角形。法架内北起子午圈，令赤
道前高依本角之度，然后或东或西，自赤道交地平
处与本地平，查底多寡之度以为限。移过极圈至此
限上，即三角形仪上定矣。如乙角为二十三度半，以